Ceyms O'Brayn

Ceyms O'Brayn — ABŞ dövlət katibinin Avropa və Avrasiya məsələləri üzrə köməkçisi vəzifəsində çalışan amerikalı hüquqşünas və diplomat. O, 14 aprel 2022-ci ildən 5 oktyabr 2023-cü ilədək Bayden administrasiyasında Sanksiyaların Koordinasiyası İdarəsinin rəhbəri və 28 avqust 2015-ci ildən 20 yanvar 2017-ci ilədək girovlarla bağlı xüsusi nümayəndə vəzifələrində çalışıb.

 Təhsili 
1978-ci ildə Nebraska ştatının Omaha şəhərindəki Kreyton Hazırlıq Məktəbini bitirib. Makalister Kollecində İncəsənət üzrə Bakalavr dərəcəsi, Pittsburq Universitetində İncəsənət üzrə magistr və Yale Hüquq Məktəbində hüquq elmləri doktoru dərəcəsi qazanmışdır.
 Karyerası 
O'Brayen 1989-cu ildə ABŞ Dövlət Departamentində vəkil və diplomatik məsləhətçi kimi işə başlayıb. Daha sonra o, prezidentin Balkan üzrə xüsusi nümayəndəsi, Dövlət Departamentinin Siyasət Planlaşdırma İdarəsinin direktor müavini, BMT səfiri və dövlət katibi Madlen Olbraytın baş məsləhətçisi vəzifələrində çalışıb. O'Brayen həmçinin Bosniya, Xorvatiya və Serbiya arasında sülh müqaviləsi olan Deyton sazişində rol oynayıb.

28 avqust 2015-ci ildən 2017-ci il yanvarın 20-dək Obama administrasiyasında Girov Məsələləri üzrə Xüsusi Nümayəndə vəzifəsində çalışıb. Vəzifəsini tərk etdikdən sonra Albright Stonebridge Group-da həmtəsisçi və direktor vəzifəsində çalışıb.
 Bayden administrasiyası 
2021-ci ilin oktyabrında Bayden administrasiyasında, səfir səviyyəsində bir vəzifə olan Sanksiyaların Koordinasiyası İdarəsinin rəhbəri vəzifəsinə təyin edildi. Onun namizədliyi ilə bağlı dinləmələr 12 yanvar 2022-ci ildə Senatın Xarici Əlaqələr Komitəsində keçirilib. Komitə onun namizədliyi barədə 8 mart 2022-ci ildə müsbət məlumat verib. 6 aprel 2022-ci ildə onun namizədliyi ABŞ Senatında 71-26 səs çoxluğu ilə təsdiqlənib. 14 aprel 2022-ci ildə andiçməsi keçirildi.

19 may 2023-cü ildə prezident Co Bayden O'Brayeni Avropa və Avrasiya məsələləri üzrə dövlət katibinin köməkçisi vəzifəsinə namizəd göstərdi.  4 oktyabr 2023-cü ildə onun namizədliyi Senatda 67-31 səslə təsdiq edildi.
 İstinadlar 

 Xarici keçidlər 
 James O'Brien - United States Department of State

Kateqoriya:Yaşayan insanlar
Kateqoriya:ABŞ siyasətçiləri